बर'लेण्ड हायुंआरि गौथुम नि गाहाइ मावफुं सोद्रोमा हाग्रामा महिलारि आरो लेङाइ गाहाइ मावफुं सोद्रोमा खाम्फा बरगयारि सानैया हादोरसा सोरखार आरो मुलुग सोलोंसालि अनसुंथाइ आयोग ( University Grant Commission ) बिबाननारि थान्दै हान्जा जों जानाय सावराय जथुम्मायाव गोबां खेब बे आयदानि सायाव गुवारै सावरायदोंमोन आरो  12  मानदान्दा मोननांगौ नि थाखाय बि टि सि खुंथाइ निफ्रायबो लाइजाम गथायदोंमोन ।बे गोलाव दिननिफ्राइनो मिजिंबाय थानाय जेंनाया सुफुंसार जानायाव बर' कसारी गावखुंथाइ गौथुमनि दैदेनगिरि मोना आरो बर' थुनलाइ आफाद सुंद'यै बि एस एस नि दैदेनगिरिमोना दुंब्रुदजों गोजोन्नाय आरो साबायखर बावजेनदों ।